A-laget ble i 2004/2005-sesongen trent av Renate Flåhagen og Kristian Nilsen. Til tross for at mange spillere fra fjorårets lag hadde gått til andre klubber, ble sesongen gjennomført godt i 1. divisjon. Laget endte som nummer 6 på tabellen, noe som var mye bedre enn forventet. Flere av de unge spillerne hadde etablert seg på et godt 1. divisjonsnivå, mens rekruttene, med Dag Zakariassen som trener, også gjennomførte en grei sesong. Rekruttlaget endte som nummer 5 på tabellen, også dette var bedre enn forventet.